Un profesor din Călăraşi a postat vineri pe Facebook imagini care suprind o tornadă de dimensiuni mai mici.

„O nouă tornadă în Bărăgan. 24 Mai 2019 Slobozia Nouă - Iazu, Ialomiţa!”, a scris profesorul.

Purtătorul de cuvânt al ISU Ialomiţa, Lăcrămioara Chirea, a declarat pentru MEDIAFAX că ISU a fost apelat de un bărbat aflat în trafic între localităţile Bucu şi Slobozia Nouă, care sesiza formarea unei tornade. Când au ajuns însă autorităţile la faţa locului, nu au mai găsit nimic.

În 30 aprilie, o tornadă s-a format din senin la Drajna, în judeţul Călăraşi. Atunci, cel puţin 10 case au rămas fără acoperişuri din cauza tornadei. Imaginile cu fenomenul meteo extrem au împânzit reţele de socializare.